钦定古今图书集成/明伦汇编/人事典/第036卷 > 《释名》 > 《释长幼》
## 钦定古今图书集成/明伦汇编/人事典/第036卷 > 《释名》 > 《释长幼》

《七年》曰“悼。”悼，逃也。知有廉耻，隐逃其情也。亦言是时
而死，可伤悼也。

《路史·炎帝纪》：“炎帝柱，神农子也。七岁有圣德，佐神农
氏。历谸原，铭百药，爰忌其人。比梩定利，芟芨及寒。”
土，时雨至则挟创乂以从事于畴，殖百疏，区百谷，别
其疏遫深耕圣作以兴岁，天均时而地均财，于是神
农之功广，而天下殷赈矣。

《新序》：“项橐七岁，为圣人师。”

《东观汉记》：“鲁恭父建武初为甘陵太守，卒官时年十
二，弟平年七岁，昼夜号踊不绝声，郡中赙赠无所受，
归服丧，礼过成人。”

《后汉书张霸传》：“霸字伯饶，蜀郡成都人也。年数岁而
知孝让，虽出入饮食，自然合礼，乡人号为张曾子。七
岁通《春秋》，复欲进馀经。父母曰：‘汝小，未能也’。霸曰：‘我
饶为之’。故字曰饶焉。”

《黄琬传》：琬字子琰，少失父，早而辩慧。祖父琼初为魏
郡太守，建和元年正月日食，京师不见，而琼以状闻。
太后诏问所食多少，琼思其对而未知所况。琬年七
岁，在傍曰：“何不言日食之馀，如月之初？”琼大惊，即以
其言应诏，而深奇爱之。

《会稽典录》：王充，字仲任。为儿童游戏，不好狎侮，父诵
奇之。七岁教书数。

《世说》：陈太丘与友期行，期日中，过中不至，太丘舍去，
去后乃至元方时年七岁，门外戏客问元方：“尊君在
不？”答曰：“待君久不至，已去。”友人便怒曰：“非人哉！与人
期行。”相委而去。元方曰：“君与家君期日中，日中不至
则是无信，对子骂父则是无礼。”友人惭，下车引之，元
方入门不顾。

《魏志王修传》：“修字叔治，北海营陵人也。年七岁丧母，
母以社日亡，来岁邻里社，修感念母哀甚，邻里闻之，
为之罢社。”

《常林传》：林字伯槐，河内温人也。年七岁，有父党造门，
问林曰：“伯先在不？汝何不拜？”林曰：“临子字父，何拜之
有？”于是咸共嘉之。

《夏侯渊传》注：《世语》曰：渊第五子荣，字幼权。幼聪惠，七
岁能属文，诵书日千言，经目辄识之。文帝闻而请焉。
宾客百馀人，人一奏刺，悉书其乡邑名氏，世所谓“爵里刺”也。客示之，一寓目，识之遍谈，不谬一人。帝深奇
之。

《世说》：何晏年七岁，明慧若神，魏武奇爱之，因晏在宫
内，欲以为子，晏乃画地，令方自处其中，曰：“何氏之庐
也。”

《世说》：王戎七岁，常与诸小儿游，看道边李树，多子折
枝，诸儿竞走取之，惟戎不动。人问之，答曰：“树在道傍
而多子，此必苦李。”取之信然。

魏明帝于宣武场上断虎爪牙，纵百姓观之。王戎七
岁，亦往看虎，攀栏而吼，其声震地。观者无不辟易颠
仆。戎湛然不动，了无恐色。

《晋书刘元海载记》：“元海龆龀英慧。七岁遭母忧，擗踊
号叫，哀感旁邻，宗族部落，咸共叹赏。时司空太原王
昶等闻而嘉之，并遣吊赙。”

《荀羡传》：羡字令则，清和有准。才年七岁，遇苏峻难，随
父在石头，峻甚爱之，恒置膝上。羡阴白其母曰：“得一
利刀子，足以杀贼。”母掩其口曰：“无妄言。”

《刘殷传》：“殷七岁丧父，哀毁过礼，服丧三年，未曾见齿。”
《桓元传》：“元大司马温之孽子也。温临终，命以为嗣，袭
爵南郡公。七岁温服终，府州文武辞其叔父冲，冲抚
元头曰：‘此汝家之故吏也’。元因涕泪覆面，众并异之。”
《谢尚传》：“尚幼有至性，七岁丧兄，哀恸过礼，亲戚异之。”
《苻坚载记》：“坚年七岁，聪敏好施，举止不逾规矩。每侍”
洪侧，辄量洪举措取与，不失机候。洪每曰：“此儿姿貌
瓖伟，质性过人，非常相也。”高平徐统有知人之鉴，遇
坚于路，异之，执其手曰：“苻郎，此官之御街小儿，敢戏
于此，不畏司隶缚邪？”坚曰：“司隶缚罪人，不缚小儿戏
也。”统谓左右曰：“此儿有霸王之相。”左右怪之，统曰：“非
尔所及也。”后又遇之，统下车屏人，密谓之曰：“苻郎骨
相不恒，后当大贵，但仆不见，如何？”坚曰：“诚如公言，不
敢忘德。”

《十六国春秋》：辛攀字怀远，年七岁，随父爽在京师。北
地程晓，爽之亲友目攀而笑曰：“犁牛骍犊，孺子之谓。”
攀曰：“戏及人亲，非雅训也。”晓及众宾大奇异之。
《夏录》：土谷浑拾寅者，虔国之弟也，年数岁，数大啼哭，
母氏忧其不慧。父树洛子曰：“此儿吾家骊驹，伯乐尚
不能目之，而况庸人哉。终成吾门户者，必在此子。”年
六七岁，而器识不凡，或谓之“神童。”

《杜祭酒别传》：君在孩抱之中，异于凡童，举宗奇之。年
六七岁，在县北郭与小儿辈为竹马戏，有车行老公
停车视之，叹曰：“此有奇相公恨不见。”

《徐邈别传》：“邈，东莞人，岐嶷朗慧聪悟，七岁涉学，诗赋
成章。”

《孝子传》：“华光字荣祖，彭城人。年七岁，欲见父像，求画
其父形像，朝夕拜谒，母有病，辄呼天祷祠，母即瘳愈。
每得珍甘，置父像前。”

吴猛年七岁时，夏日伏于亲床下，恐蚊虻及父母。
《世说》：孙盛为庾公记室参军，从猎，将其二儿齐庄俱
行。庾公不知，忽于猎场见齐庄，时年七八岁，庾谓曰：
“君亦复来耶？”应声答曰：“所谓无小无大，从公于迈。”
张元之、顾敷是顾和中外孙，皆少而聪慧，和并知之，
而常谓顾胜亲重偏至，张颇不怿。于时张年九岁，顾
年七岁。和与俱至寺中，见佛般泥洹像，弟子有泣者，
有不泣者。和以问二孙，元谓：“被亲故泣，不被亲故不
泣。”敷曰：“不然。当由忘情故不泣，不能忘情故泣。”
司空顾和，与时贤共清言。张元之、顾敷，是中外孙，年
并七岁，在床边戏，于时闻语神情，如不相属。暝于灯
下，二儿共叙客主之言，都无遗失。顾公越席而提其
耳曰：“不意衰宗复生此宝。”

《宋书王景文传》：景文长子绚，字长素，年七岁读《论语》，
至“周监于二代。外祖何尚之戏之曰：‘耶耶乎文哉’！绚
即答曰：‘草蓊风必偃’。”少以敏慧见知，及长，笃志好学，
官至秘书丞。

《谢庄传》：庄，太常弘微子也。年七岁能属文，通《论语》及
长韶令，美容仪，太祖见而异之，谓尚书仆射殷景仁、
领军将军刘湛曰：“蓝田出玉，岂虚也哉。”

《广博物志》：“谢庄七岁能文章，当时称江东独步。
王僧虔长子名慈，外祖江夏王刘义恭迎之入中斋，
施诸宝物，恣其所取。慈惟取素琴一张，孝子图一事，
时慈才七岁。”

《南齐书谢𤅢传》：“𤅢年七岁，王彧见而异之，言于宋孝
武。孝武召见于稠人广众之中，𤅢举动闲详，应对合
旨，帝甚悦，诏尚公主。值景和败，事寝。仆射褚渊闻𤅢
年少，清正不恶，以女结婚，厚为资送。”

《齐春秋》，晋安王子懋，武帝子也。年七岁时，母阮淑媛
尝病危笃，请僧行道。有献莲花供佛者，众僧以铜罂
盛水，花更鲜。子懋流涕礼佛，誓曰：“若使阿姨护佑，愿
华竟斋如故。”七日斋毕，华更鲜红。看视罂中，稍有根
须，阮病寻差。世称其孝感。

《梁书南康简王绩传》：“绩字世谨，高祖第四子。天监八
年，封南康郡王，邑二千户，出为轻车将军，领石头戍军事。十年，迁使持节、都督南徐州诸军事、南徐州刺
史，进号仁威将军。绩时年七岁，主者有受货洗改解
书，长史王僧孺弗之觉，绩见而辄诘之，便即时首服，
众咸叹其聪警。”

《西阳王大钧传》：大钧性厚重，不妄戏弄。年七岁，高祖
尝问读何书。对曰：“学诗。”因命讽诵，音韵清雅。高祖因
赐王羲之书一卷。

《建平王大球传》：大球字仁珽，大宝元年封建平郡王，
邑二千户。性明惠夙成。初，侯景围京城，高祖素归心
释教，每发誓愿，恒云：若有众生应受诸苦，悉衍身代。
当时大球年甫七岁，闻而惊谓母曰：“官家尚尔，儿安
敢辞。”乃六时礼佛，亦云：凡有众生应获苦报，悉大球
代受。其早慧如此。

《庾于陵传》：“于陵七岁能言元理，既长，清警博学有才
思。”

《陈庆之传》：“庆之第五子昕，七岁能骑射。”

《王规传》：规子褒七岁能属文。外祖司空袁昂爱之，谓
宾客曰：“此儿当成吾宅相。”

《王承传》：承仆射暕子，七岁通《周易》，选补国子生。
《刘昭传》：昭幼清警，七岁通老庄义。

《南史明僧绍传》：“僧绍子山宾，七岁能言元理。”

《陈书傅縡传》：“縡幼聪敏，七岁诵古诗赋，至十馀万言。”
《北齐书崔昂传》：“昂年七岁而孤，伯父吏部尚书孝芬
常谓所亲曰：此儿终当远至，是吾家千里驹也。”
《袁聿修传》：“聿修七岁丧父，居处礼度，有若成人。”
《隋书。郎茂传》：“茂少敏慧，七岁诵骚雅，日千馀言。”
《卢太翼传》：“太翼七岁诣学，日诵数千言，州里号曰神
童。”

《王贞传》：“贞少聪敏，七岁好学，善《毛诗》《礼记》《左氏传》《周
易》，诸子百家，无不毕览。”

《房彦谦传》：“彦谦长兄彦雅，以彦谦天性颖悟，每奇之，
亲教读书。年七岁，诵数万言，为宗党所异。”

《大唐新语》：贾嘉隐年七岁，以神童召见。时太尉长孙
无忌、司空李𪟝于朝堂立语，李戏之曰：“吾所倚者何
树？”嘉隐对曰：“松树。”李曰：“此槐也，何忽言松？”嘉隐曰：“以
公配木，则为松树。”无忌连问之曰：“吾所倚者何树？”嘉
隐曰：“槐树。”无忌曰：“汝不能复矫对耶？”嘉隐应声曰：“何
须矫对，但取其以鬼配木耳。”𪟝曰：“此小儿作獠面，何
得如此聪明！”嘉隐又应声曰：“胡面尚为宰相，獠面何
废聪明？”𪟝，状貌胡也。

《唐书吕才传》：“才子方毅，七岁能诵经。太宗闻其敏，召
见奇之，赐束帛。”

《李百药传》：百药七岁能属文，父友陆乂等共读徐陵
文，有“刈琅邪之稻”之语，叹不得其事。百药进曰：“《春秋》
鄅人藉稻，杜预谓在琅邪。”客大惊，号奇童。

《寿王瑁传》：“初帝以永王等尚幼，诏不入谒。瑁七岁，请
与诸兄众谢，拜舞有仪矩，帝异之。”

《丁公著传》：公著三岁丧母，七岁见邻媪抱子，哀感不
肯食，请于父绪，愿绝粒学老子道。父听之。

《任敬臣传》：敬臣五岁丧母，哀毁天至。七岁问父英曰：
“若何可以报母？”英曰：“扬名显亲可也。”乃刻志从学。汝
南任处权见其文，惊曰：“孔子称颜回之贤，以为弗如
也。吾非古人，然见此儿，信不可及。”

《裴敬彝传》：敬彝七岁能文章，性谨敏，宗族重之，号“甘
露顶。”

《李邺侯外传》：开元十六年，元宗御楼大酺，夜于楼下
置高座，召三教讲论。泌姑子员俶年九岁，潜求姑备
儒服，夜升高座，词辩锋起，谭者皆屈。元宗奇之，召入
楼中，问姓名，乃曰：“半千之孙，宜其若是。”因问：“外更有
奇童如儿者乎？”对曰：“舅子泌年七岁，能赋敏捷。”问其
宅居所在，命中人潜伺于门，抱之以入，戒勿令其家
知。元宗方与张说观棋，中人抱泌至，俶与刘晏皆在
帝侧。及元宗见泌，谓说曰：“后来者与前儿迥殊仪状，
真国器耳。”说曰：“诚然。”遂命说试为诗，即令咏方圆动
静，曰：“愿闻其状。”说应曰：“方如棋盘，圆如棋子，动如棋
生，静如棋死。”说以其幼，仍教之曰：“但可以意虚作，不
得更实道棋子。”泌曰：“随意即甚易耳。”元宗笑曰：“精神
全大于身。”泌乃言曰：“方如行义，圆如用智，动如逞才，
静如得意。”说因贺曰：“圣代嘉瑞也。”元宗大悦，抱于怀，
抚其头，命果饵啖之。遂送申王院，两月方归，仍赐衣
物及彩数十。且谕其家曰：“年少恐于儿有损，未能与
官，当善视之，乃国器也。”

《儿世说》：刘晏七岁为正字，入禁中起居贵妃。妃置膝
上，亲为画眉总髻。上问曰：“卿为正字，正得几字？”曰：“天
下字皆正，惟‘朋’字未正。”

李宗谔，七岁，耻以父任得官，后举进士，三馆、两制，不
数年如父职。

《李礼成》七岁，其姑曰：“此儿平生未尝回顾，异日必为
重器。”

《唐书李贺传》：贺七岁能辞章，韩愈、皇甫湜始闻未信，
过其家，使贺赋诗，援笔辄就，如素构，自目曰“‘高轩过二人大惊，自是有名。”

《蒋乂传》：“乂性锐敏，七岁时，见庾信《哀江南赋》，再读辄
诵。”

《高郢传》：郢子定辩惠，七岁读《尚书汤誓》，跪问郢曰：“奈
何以臣伐君？”郢曰：“应天顺人，何云伐邪？”对曰：“用命赏
于祖，不用命戮于社，是顺人乎？”郢异之。

《宋史刘温叟传》：“温叟性重厚方正，动遵礼法，唐武德
功臣政会之后。叔祖崇望相昭宗。父岳，后唐太常卿。
温叟七岁能属文，善楷隶。岳时退居洛中，语家人曰：
‘吾儿风骨秀异，所未知者寿耳。今世难未息，得与老
夫皆为温洛之叟足矣’。”故名之温叟。

《杨澈传》：“澈字晏如，徽之宗人也，世家建阳。父思进，晋
天福中北渡海，因家于青州之北海，累佐使幕。澈幼
聪警，七岁读《春秋左氏传》，即晓大义。周宰相李榖召
令默诵，一无遗误，榖甚异之。”

《司马朴传》：“朴字文季，少育于外祖范纯仁。绍圣党事
起，父宏上书论辨得罪，纯仁责永州疾失明，客至，必
令朴导以见，时方七岁，进揖应对如成人，客皆警叹。”
《种放传》：“放沉默好学，七岁能属文，不与群儿戏。”
《唐肃传》：“肃当钱俶时，始七岁能诵五经，名闻其国中，
后与孙何、丁谓、曹商游，学者慕之。”

《崔遵度传》：遵度纯介好学，始七岁，授经于叔父宪。尝
以《春秋》编年，史汉纪传之例，问于宪。宪曰：“此儿他日
成令名矣。”

《李遵勖传》：“遵勖子端懿，字元伯，性和厚，喜问学，颇通
阴阳医术、星经、地理之学。七岁，授如京副使。侍真宗
东宫，尤所亲爱，尝解方玉带赐之。稍长，出入宫禁如
家人。”

《李清臣传》：清臣字邦直，魏人也。七岁知读书，日数千
言，暂经目辄诵，稍能戏为文章。客有从京师来者，与
其兄谈佛寺火，清臣从傍应曰：“此所谓灾也，或者其
蠹民已甚，天固儆之耶？”因作《浮图灾解》。兄惊曰：“是必
大吾门！”

《杨亿传》：“亿七岁能属文，对客谈论，有老成风。”

《刘一止传》：一止七岁能属文，试太学，有司欲举八行，
一止曰：“行者士之常。”不就。登进士第，为越州教授。
《司马光传》：光生七岁，凛然如成人，闻讲《左氏春秋》，爱
之，退为家人讲，即了其大指。自是手不释书，至不知
饥渴寒暑。群儿戏于庭，一儿登瓮，足跌没水中，众皆
弃去。光持石击瓮破之，水迸，儿得活。其后京洛间画
以为图。

《席旦传》：“旦七岁能诗，尝登沉黎岭，得句警拔，观者惊
异。”

《贾黄中传》：黄中幼聪悟，七岁能属文，触类赋咏。父常
令蔬食，曰：“俟业成乃得食肉。”十五举进士，授校书郎、
集贤校理。

《闻见前录》：贾黄中，唐相耽四世孙也。年七岁以童子
举及第，李文公昉赠之诗曰：“七岁神童古所难，贾家
门户有衣冠。十人科第排头上，五部经书诵舌端。见
榜不知名字贵，登筵未识管弦欢。从今稳上青云去，
万里谁能测羽翰。”至太平兴国中，遂参大政。

《续湘山野录》：晏殊相年七岁，自临川诣都下求举神
童。时寇莱公出镇金陵，殊以所业求见，莱公一见器
之。既辞，命所乘赐马鞯辔送还旅邸，复谕之曰：“马即
还之，鞯辔奉资，桂玉之费，知人之鉴，今罕其比。”
《渑水燕谈录》：麻先生仲英有俊才，七岁能诗，随侍官
鄜州。宋翰林白方谪官鄜，闻而召之，坐赋诗十篇，宋
大称赏。翌日，宋以《浣溪笺》、李廷珪墨、诸葛氏笔遗之，
乃赠以诗曰：“宣毫歙墨川笺纸，寄与麻家小秀才。七
岁能吟天骨异，前生应折桂枝来。”

《儿世说》：鲜于文宗七岁丧父，父以种芋时亡，明年对
芋呜咽，如此终身。

宿食舒自卖与王氏，得大麦九斛以养母，才七岁。后
官上党太守。

《桐江诗话》：山谷七岁作牧童诗云：“骑牛远远过前村，
吹笛风斜隔陇闻。多少长安名利客，机关用尽不如
君。”

《春渚纪闻》：陆农师左丞之父少师公规，生七岁不能
言，一日忽书壁间云：“昔年曾住海三山，日月宫中数
往还。无事引他天女笑，谪来为吏向人间。”自此能言
语。后登进士第，官至卿监，寿八十而终。

《冷斋夜话》：“临川谢逸，闲居多从衲子游，不喜对书生。
一日有贡士来谒，坐定曰：‘每欲问无逸一事辄忘之。
尝闻人言：欧阳修果何如人’？无逸熟视久之曰：‘旧亦
一书生，后甚显达，尝参大政’。又问：‘能文章否’？无逸曰：
‘也得’。无逸之子宗野方七岁，立于旁，闻之，匿笑而去。”
《吉安府志》：“李如圭，吉水人。七岁能文，随父宦至京。孝”
宗召见，诵《尚书》《无逸》。上喜，赐宴。因父在，以珠帘隔之。
罢宴，撤珠帘以赐。如

高正夫，安福人。七岁通五经。宁宗召试宝慈宫，赐衣
绶，除正字说书宝谟阁，尚豫章郡主《长沙府志》：“谭昭宝字珍卿，茶陵人，提举用式子也。五
岁能读五经，知为文辞。七岁应童子科，中上第。其谢
启略曰：七岁远离于膝下，九经流出于胸中。蓍卦兼
太极之图，蓬矢效由基之射。童科虽异，文解则同。破
云川千古之天荒驾，月殿丹梯之云路《启。上》理宗见
而奇之。大加称赏。

贺德英，湘乡人。七岁能文。理宗淳祐丙戌，父以讼系
狱，德英乃诣县自陈，乞试以赎父罪。令问所习，对以
通《毛诗》《春秋》《语》《孟》策与诗赋，令各出一题，援笔立就，
遂荐于朝，与金起岩等同试，德英第一。

《金史麻九畴传》：九畴三岁识字，七岁能草书，作大字
有及数尺者，一时目为神童。章宗召见，问：“汝入宫殿
中亦惧怯否？”对曰：“君臣父子也，子宁惧父耶？”上大奇
之。

《徒单镒传》：“镒颖悟绝伦，甫七岁，习女直字。”

《元史许衡传》：“衡幼有异质，七岁入学，授章句。问其师
曰：‘读书何为’？师曰：‘取科第耳’。曰：‘如斯而已乎’？师大奇
之，每授书，又能问其旨义。久之，师谓其父母曰：‘儿颖
悟不凡，他日必有大过人者，吾非其师也’。遂辞去，父
母强之，不能止。”

《韩性传》：“性七岁读书，数行俱下，日记万言。”

《庐江县志》：“吕谊，静乐知县吕廷信子。七岁能文。洪武
十年举神童，召见，命读《大诰》，应对豁然。上喜悦之，御
赐袍带笔墨，授翰林院博士。”

《山房随笔》：三水林观过年七岁，嬉游市中，以鬻诗自
命。或戏令咏，转失气云：“视之不见名曰希，听之不闻
名曰夷，不啻若是。”其口出，人皆掩鼻而过之。林试神
童科，不甚达。

《檐曝偶谈》：和叔时年七岁，其伯氏问曰：“日出雨落，公
婆相角，是何语？”和叔曰：“阴阳不和。”

《见闻录》：“三原王公承𥙿，七岁作《屋隙》诗，略曰：‘风来臬
上响，月到枕边明’。又作先师孔子木主，朝夕拜之。春
秋则于太淑人所取钱十数文，具香果而祭之。”
《雪涛诗评》：“江夏吴伟号小仙，以画名世，武宗赐号曰
‘画状元。当其童时，鬻于人家为伴读，年七岁才入塾，
便伸纸作小画一幅，题其额曰：‘白头一老子，骑驴去
饮水。‘岸上蹄踏蹄，水中嘴对嘴’’’。”塾师见之大奇，然则
伟亦天授，非人力也。

《明外史彭勖传》：勖幼有异禀，七岁从乡人入佛寺，独
不拜。僧强之，叱曰：“彼不衣冠而袒，跣何拜为？”

《胡翰传》：“翰幼聪颖异常。儿七岁时，道拾遗金，坐守其
人而还之。”

《艾南英传》：“南英七岁，作《竹林七贤论》。”

《处州府志》：“戴梦龄，青田人。岐疑颖悟，七岁如成人，为
文操笔立就。一日，先辈谓之曰：‘项羽闻楚歌赋，作者
多不工，童子能之乎’？梦龄唯唯，移时草就，坐客惊骇
曰：‘此奇才也’。有司将以闻于朝，其父固辞乃止。未冠
而卒。后人名其所居之山为神童峰。”

《长沙府志》：“邓熛，益阳人也。七岁能文。邑令命破白颈
乌鸦立破，云：浑具乎色之元，间具乎色之素，太极中
之一物也。”

《莆田县志》：林万潮年七岁，作《闻鼓》诗：“谁击堂前鼓，如
闻出地雷。百花犹未发，全仗数声催。”

《谈苑》：王元长曰：“小儿五岁曰鸠车之戏，七岁曰竹马
之游。”

《礼记》：